C 316/16
SK
Úradný vestník Európskej únie
6.9.2023
Okrem toho, že tento tradičný systém produkcie pomáha udržiavať ekosystémy a bráni šíreniu požiarov, mäso z týchto kozliat má aj špecifické vlastnosti, pokiaľ ide o mäkkosť, farbu a šťavnatosť, najmä vďaka spôsobu zaobchádzania so zvieratami, dĺžke ich zotrvania pri matkách a strave, ktorou sú kŕmené.
Kozľatá sa spočiatku kŕmia materským mliekom.
Vzhľadom na plemená, stravu a spôsob zaobchádzania s nimi má toto mlieko osobitné vlastnosti, ktoré sa líšia od mlieka produkovaného v zemepisných oblastiach mimo Estremadury.
Zloženie je také, že sa tieto rozdiely prenášajú do mäsa kozliat kŕmených týmto mliekom.
Kozľatá sa počas tohto obdobia, ktoré trávia s matkou, pohybujú po okolí, čo vedie k vyššej hladine myoglobínu vo svaloch.
3.4.
Špecifické kroky výroby, ktoré sa musia uskutočniť vo vymedzenej zemepisnej oblasti Kozľatá musia byť narodené, chované, vykŕmené a zabité a jatočné telá musia byť opracované v regióne Estremadura, aby sa zachovala špecifickosť výrobku a zabezpečila jeho kvalita, garantovali dobré životné podmienky zvierat, pokiaľ ide o čas strávený ich prepravou, monitorovali podmienky, za ktorých sa výrobok získal, a aby sa zaručila jeho vysledovateľnosť.
3.5.
Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov Rozrábanie sa musí vykonávať v rozrábkarňach zapísaných v príslušnom registri vedenom regulačnou radou.
Kúsky mäsa sa môžu filetovať a baliť v závodoch na spracovanie mäsa registrovaných regulačnou radou alebo v osobitných zariadeniach na konečných predajných miestach, ktoré predtým podpísali dohodu o spolupráci s regulačnou radou, ktorá zahŕňa kontrolu, označovanie a uvádzanie chráneného mäsa na trh.
Môže sa rozrábať a filetovať aj v maloobchodných prevádzkach, kde sa uskutočňuje transakcia so spotrebiteľom v rovnakom čase predaja.
Toto mäso sa nesmie filetovať súčasne s mäsom, na ktoré sa nevzťahuje CHZO.
3.6.
Špecifické pravidlá označovania výrobku, na ktorý sa vzťahuje registrovaný názov Kúsky sa uvádzajú na trh pod obchodnou značkou prevádzkovateľa a certifikačnou známkou.
Certifikovaný prevádzkovateľ má konečnú zodpovednosť za ich správne používanie.
Na jatočné telo, jatočnú polovicu, jatočnú štvrtinu a/alebo kúsky kozliat, ktoré spĺňajú požiadavky stanovené v bode 3.2.a), sa pripevní etiketa s nápisom a logom CHZO „CABRITO DE EXTREMADURA“ v kategórii LECHAL (dojčené kozľa).
Etiketa s nápisom a logom CHZO „CABRITO DE EXTREMADURA“ sa pripevní na jatočné telo, jatočnú polovicu, jatočnú štvrtinu a/alebo kúsky kozliat, ktoré spĺňajú požiadavky stanovené v bode 3.2.b).
Okrem povinných označení musí štítok obsahovať aj: označenie a logo CHZO „CABRITO DE EXTREMADURA“ a údaje o vysledovateľnosti.
Existujú dve verzie loga.
Každá z nich sa používa len pre jednu obchodnú kategóriu.
Logo pre obchodnú kategóriu „Cabrito de Extremadura“ lechal (dojčené kozľa)